# Sak 1 e) Forslag til forretningsorden - digitalt

**Generelt**

Taletiden for innlegg er 2 minutter. I Forretnings- og dagsordendebatter er taletiden 1 minutt. Normalt gis det adgang til to replikker og en svarreplikk, hver på 1 minutt til hvert innlegg.

Ordstyrere kan foreslå å innføre kortere taletid, kutte replikker og å sette strek når det er nødvendig. Landsmøtedeltakerne ber om ordet til innlegg, ta replikk eller ta til dagsorden ved å tegne seg i GoPleum.

Under personvalg med flere enn én kandidat til et verv, gis det anledning til inntil 3 støttetaler på 3 minutter, rekkefølgen for hvem som får første støttetale trekkes. Det gis ikke adgang til replikker.

**Spørsmål og kommentarer til leders tale**

Hvert fylkeslag får adgang til å holde to innlegg, hver på 1,5 minutter. Det vil ikke bli adgang for å ta replikker.

**Avstemningsregler**

For at landsmøtet skal kunne gjøre vedtak, må minst 2/3 av landsmøtedelegatene være til stede. Vedtak fattes ved alminnelig flertall, dvs. at et forslag får over 50% av de avgitte stemmene. For vedtektsendringer kreves 2/3 flertall av de avgitte stemmene. Ved stemmelikhet skal det holdes ny avstemning. Ved fortsatt stemmelikhet gjør leders stemme utslaget. Dette gjelder ikke ved personvalg. Ved stemmelikhet ved personvalg skal det etter ny avstemning foretas loddtrekking. Ved personvalg skal stemmer som er gitt kandidater som ikke er fremmet forkastes. Ved personvalg må alternative kandidater settes opp mot en av de foreslåtte personene i valgkomiteens innstilling.

**Forslag til vedtak:** Forretningsorden for Senterungdommens 71. Landsmøte godkjennes.